Útvar (vojenstvo)

náhľad|Príslušníci vojenského útvaru pri slávnostnom ceremoniáli.
**Útvar** je vo vojenskej terminológii označenie zložiek ozbrojených síl ako napr. vojenské veliteľstvá, zväzky, jednotky, úrady a zariadenia ozbrojených síl a ich logistické zabezpečenie, najmä pri komunikácii s civilnou verejnosťou a štátnymi inštitúciami.

## Charakteristika
Základný znak vojenského útvaru je jeho právna, vojenská a hospodárska subjektivita. Každý vojenský útvar má svoju organizačnú štruktúru určenú predpísanými tabuľkami počtov osôb, techniky, výzbroje a materiálu.  Vojenskému útvaru velí veliteľ útvaru so svojim štábom. Každý vojenský útvar má kvôli utajeniu pridelené krycie číslo, miesto svojej dislokácie a otvorený názov. Napríklad: Vojenský útvar 3509 Jaslovské Bohunice, 5/14 strážna čata.    

## Vojenský útvar
Na Slovensku podľa zákona č. 570/2005 Z. z. o brannej povinnosti a o zmene a doplnení niektorých zákonov, § 2 ods.1 písm. g) sú pod výraz vojenský útvar zaradené: 
1. úrady, zariadenia, rozpočtové organizácie a príspevkové organizácie v pôsobnosti ministerstva,
2. Generálny štáb ozbrojených síl Slovenskej republiky (ďalej len „generálny štáb"),
3. veliteľstvo pozemných síl, veliteľstvo vzdušných síl, Úrad hlavného lekára, zväzky, útvary, úrady a zariadenia ozbrojených síl,
4. Vojenská polícia a Vojenské spravodajstvo,
5. Vojenská kancelária prezidenta Slovenskej republiky a Čestná stráž prezidenta Slovenskej republiky

## Niektoré stupne velenia vojenských útvarov

* Generálny štáb Ozbrojených síl Slovenskej republiky (generálny štáb) 
* Veliteľstvo Vzdušných síl Ozbrojených síl Slovenskej republiky (veliteľstvá síl)
* 2. mechanizovaná brigáda (brigáda)
* 5. pluk špeciálneho určenia (pluk)
* 103. prápor radiačnej, chemickej a biologickej ochrany (prápor)
* Samohybný delostrelecký oddiel (oddiel)
* Základňa stacionárnych komunikačných a informačných systémov Ozbrojených síl Slovenskej republiky (základňa)
* Krídlo (letecká jednotka) (krídlo)

## Organizácia a riadenie vojenských útvarov
Vnútorné organizačné členenie útvarov určuje na návrh náčelníka Generálneho štábu ozbrojených síl minister obrany Slovenskej republiky. Na plnení úloh útvarov sa okrem vojakov podieľajú aj štátni zamestnanci a zamestnanci, ktorí tvoria civilný personál útvaru. 
O rozmiestnení útvarov rozhoduje vláda na návrh ministerstva obrany.  Vojenské útvary ozbrojených síl sa doplňujú vojakmi bez rozdielu národnosti. 
## Útvary ozbrojených síl SR

### Pozemné sily

* 11. mechanizovaný prápor (Martin)
* 12. mechanizovaný prápor (Nitra)
* 13. mechanizovaný prápor (Levice)
* Raketometný oddiel (Rožňava, od 1. septembra 2015)
* Ženijný prápor Sereď
* 103. prápor radiačnej, chemickej a biologickej ochrany Rožňava
* 22. mechanizovaný prápor generála Mikuláša Markusa (Michalovce)
* Samohybný delostrelecký oddiel (Michalovce)
* 21. zmiešaný mechanizovaný prápor (Trebišov)
* 23. motorizovaný prápor, Trebišov 
* Prápor podpory velenia, Trenčín 
* Prápor logistiky, Topoľčany 
* 65. prieskumný prápor, Prešov 
* Prápor CSS, Prešov 
* Národné centrum EOD a RCHBO, Nováky 
* Úrad hlavného lekára, Bratislava
* Veliteľstvo posádky, Bratislava 
* Vojenská polícia, Trenčín 
* Základňa stacionárnych KIS, Trenčín
* Čestná stráž prezidenta Slovenskej republiky, Bratislava  
* Vojenská kancelária prezidenta Slovenskej republiky, Bratislava

### Vzdušné sily
* Taktické krídlo generálmajora Otta Smika, Sliač
* Dopravné krídlo generála Milana Rastislava Štefánika, Kuchyňa
* Vrtuľníkové krídlo generálplukovníka Jána Ambruša, Prešov
* Protilietadlová raketová brigáda, Nitra
* Krídlo velenia, riadenia a prieskumu, Zvolen 

Vojenské útvary sa vo svojej činnosti riadia zákonmi, všeobecne záväznými predpismi a vojenskými predpismi. 

## Symboly vojenského útvaru
** Bojová zástava **  predstavuje hlavný symbol vojenského útvaru. Je to symbol morálnej cti a vojenskej statočnosti v boji za víťazstvo nad nepriateľom, za svoju vlasť.
 

** Čestný názov **  je ocenením  útvaru za dosahovanie trvalo výborných a dobrých výsledkov pri plnení úloh.

** Znak ** je grafickým symbolom vojenského útvaru a priznáva ho minister obrany Slovenskej republiky   

** Kronika ** vojenského útvaru zachytáva najdôležitejšie udalosti spojené so zrodom, formovaním, existenciou a zánikom vojenského útvaru.
 

V Ozbrojených silách SR bojové zástavy, čestné alebo historické názvy vojenským útvarom zapožičiava prezident Slovenskej republiky. 
 
   str. 111

## Zdroje
*  Jan Štaigl – Pavel Minařík: Dislokácia a krycie čísla jednotiek, útvarov a zariadení Čs. armády a vojska ministerstva vnútra na Slovensku 1945- 1992 
*  https://www.slov-lex.sk/pravne-predpisy/SK/ZZ/2015/281/20190101 zákon o štátnej službe profesionálnych vojakov

## Galéria

Bojová zástava VDU Martin 19 Slovakia.jpg|Bojová zástava
Akadémia OS SR gen.Milana Rastislava Štefánika Liptovský Mikuláš 19 Slovakia.jpg|Čestný názov
CentrePresov13Slovakia4.JPG|Znak


## Referencie

## Iné projekty

Kategória:Vojenské jednotky